text: نئیدہلی11جون۔ ہندوستانی سمندری خطے (آئی او آر ) میں سمندروں کی سلامتی اورتحفظ عالمی تجارت اور متعدد ملکوں کی اقتصادی خوشحالی کے لئے انتہائی اہم ہے ۔ پیمانہ ، سمندر کی سطح پر وسعت اور سرگرمیوں کی کثیر قومی نوعیت کی وجہ سے سمندری سلامتی کے لئے ایک اجتماعی نقطہ نظر اختیار کیاجانا ضروری ہوجاتا ہے۔اس بات کو پیش نظر رکھتے ہوئے انفارمیشن فیوژن سینٹر  انڈین اوشن ریجن ( آئی ایف سی  آئی او آر ) گروگرام کا آغاز قابل احترام وزیر دفاع نے 18دسمبر کو کیا تھا،جس کا مقصد خطےمیں سمندری تحفظ اور سلامتی میں اضافہ کرنا تھا۔ مرکزنے اب تک 16 سے زیادہ ممالک اور 13 بین الاقوامی سمندری سلامتی سے وابستہ ایجنسیوں کے ساتھ روابط قائم کئے ہیں۔